INDUSTRIJSKA STROJARSKA ŠKOLA

ZAGREB, Avenija Marina Držića 14

Klasa: 003-06/17-01/3

Urbroj:251-287-17-01-1

Zagreb, 19. 5. 2017.

 **Z A P I S N I K**

Sa treće sjednice školskog odbora održane 19. 5. 2017.

Početak sjednice: 15,00 sati

Prisutni članovi: Ivica Štefanac, Snježana Barbarić, Jadranko Kezerić, Ilija Krstanović, Božo Ćužić, Petar Bezjak i Ines Lovrić

Ostali prisutni: Nenad Pavlinić ravnatelj, Damir Kovač sindikalni povjerenik i Vesna Soldo tajnica

Sjednicu vodi: Ivica Štefanac predsjednik Školskog odbora

Zapisnik vodi: Vesna Soldo

Ivica Štefanac: Konstatiram da su na sjednici prisutni svi članovi Školskog odbora i predlažem sljedeći

 Dnevni red:

1. Verifikacija zapisnika sa druge sjednice Školskog odbora
2. Donošenje odluke o raspisivanju natječaja za izbor i imenovanje ravnatelja/ravnateljice Škole

Ilija Krstanović: Prije prelaska na dnevni red i glasovanja o istom Vi predsjedniče Školskog odbora ste dužni izvijestiti Školski odbor o inspekcijskom nalazu. Predlažem izmjenu dnevnog reda :

 1.Čitanje zapisnika prosvjetne inspekcije

2. Verifikacija zapisnika sa druge sjednice

3. Razno

Ivica Štefanac: Predlažem dnevni red iz poziva za sjednicu:

1. Verifikacija zapisnika sa druge sjednice
2. Donošenje odluke o raspisivanju natječaja za izbor i imenovanje ravnatelja/ravnateljice Škole

Snježana Barbarić: Predlažem dnevni red iz poziva za sjednicu sa dopunom : čitanje zapisnika prosvjetne inspekcije.

Ivica Štefanac: Stavljam na glasovanje prijedlog kolege Krstanovića, konstatiram da sa tri (3) glasa „za“ i četiri (4) „ protiv“ prijedlog nije usvojen.

 Ja odustajem od svog prijedloga.

Stavljam na glasovanje prijedlog kolegice Barbarić, konstatiram da je da je sa četiri (4) glasa „za“ i

tri (3) „protiv“ usvojen sljedeći

 **Dnevni red:**

1. Čitanje zapisnika prosvjetne inspekcije
2. Verifikacija zapisnika sa druge sjednice
3. Donošenje odluke o raspisivanju natječaja za izbor i imenovanje ravnatelja/ravnateljice Škole

Petar Bezjak predlažem dopunu dnevnog reda sa još jednom točkom: Poništenje odluke o poništenju natječaja za izbor i imenovanje ravnatelja/ravnateljice Škole.

Ivica Štefanac: Stavljam na glasovanje prijedlog kolege Bezjaka, konstatiram da sa tri (3) glasa „za“ i četiri (4) „protiv“ prijedlog nije usvojen.

 Nakon usvajanja dnevnog reda članovi Školskog odbora predstavnici Osnivača prezentirali su dokumentaciju Osnivača i prosvjetne inspekcije koja je vezana za raspuštanje Školskog odbora.

Snježana Barbarić: Tražim da se konstatira da dokumentacija koja nam je prezentirana nije dostavljena Školi.

 Ad. 1.

 Ivica Štefanac: Pročitao zapisnik prosvjetne inspekcije.

Petar Bezjak: Zašto članovi Školskog odbora nisu dobili obavijest da će se provesti inspekcijski nadzor?

Ilija Krstanović: Nemamo što komentirati zapisnik mi smo se o istom očitovali.

 Ad. 2.

Ivica Štefanac: Stavljam na glasovanje zapisnik sa druge sjednice.

Ilija Krstanović: Primjedba se odnosi na dopunu moje izjave koja nije evidentirana u zapisniku.

Vesna Soldo :Predlažem da se primjedbe na zapisnik dostave pismeno i usvajanje zapisnika i primjedbi odgodi za narednu sjednicu.

Ivica Štefanac: Prijedlog stavljam na glasovanje, konstatiram da je jednoglasno usvojen.

 Ad. 3.

Ivica štefanac : Stavljam na glasovanje Odluku o raspisivanju natječaja za izbor i imenovanje ravnatelja/ravnateljice Škole

Petar Bezjak: Inspekcijskim nalazom je utvrđeno da je poništenje natječaja nelegalno. Inspekcijska služba i Županijski sud suglasni su u stavu da su odredbe natječaja morale biti do kraja i bez izuzetaka ispoštovane. Apeliram da se pri donošenju ove odluke poštuje zakon i ne ignoriraju stavovi prosvjetne inspekcije i Županijskog suda, te da se ne donosi Odluka o raspisivanju natječaja. Naglašavam da je gospođa Ines Lovrić u krvnom srodstvu sa ravnateljem, te da njen glas mora biti izuzet kada se radi o odlukama vezanim za ravnatelja. Kakav je stav tajnice vezan za sukob interesa , obzirom da je gospođa Lovrić potpisala Izjavu.

Vesna Soldo: Potpisana izjava po mom mišljenju se više odnosi na poslovni odnos sa Školom u smislu sklapanja ugovora i drugih pravnih poslova.

Tko je za donošenje Odluke? Konstatiram da je sa četiri (4) glasa „za“ i tri (3) „protiv“ donesena

 **ODLUKA**

 **o raspisivanju natječaja za izbor i imenovanje ravnatelja/ ravnateljice škole**

 Tekst Odluke o raspisivanju natječaja za izbor i imenovanje ravnatelja/ravnateljice škole prilaže se zapisniku.

 Sjednica završena u 18,30 sati

Zapisnik vodila Predsjednik Školskog odbora

Vesna Soldo,dipl.iur. Ivica Štefanac,prof.

 2.

 2.